Ali bin Ahmad

Allahyarham Dato' Ali bin Haji Ahmad (29 Jun 1930 – 4 Disember 1977) merupakan bekas Menteri Pertanian Malaysia dan juga bekas Ahli Parlimen untuk Pontian dan Pontian Selatan dari tahun 1964 hingga 1977 semasa kematiannya dalam Tragedi Tanjung Kupang, Johor pada 4 Disember 1977.Penduduk imbau tragedi Tanjung Kupang

Keluarga
Beliau telah berkahwin dengan Datin Halimah Abdul Rahim dan dikurniakan dengan 5 orang anak perempuan.

Politik
Beliau pernah dilantik sebagai Ketua UMNO Bahagian Pontian setelah Parlimen Pontian Selatan dan Pontian Utara disatukan pada Pilihan raya umum Malaysia 1974 lalu.Biografi Dato' Ali Haji Ahmad

Ali telah memenangi kerusi Parlimen Pontian Selatan pada Pilihan raya umum Malaysia 1964. Beliau kemudiannya dilantik sebagai Timbalan Menteri Kewangan Malaysia pada 1969 hingga 1973. Tun Abdul Razak Hussein telah melantik beliau sebagai Menteri Kebudayaan, Belia dan SukanAhli Dewan Rakyat 26041974 pada 1973 hingga hingga 1976. Pada tahun 1976, beliau menjadi Menteri Pertanian hingga ke akhir hayat beliau pada 1977 lalu.

Kematian
Pada 4 Disember 1977, beliau telah terbunuh dalam nahas pesawat Penerbangan 653 Malaysia Airlines di Tanjung Kupang. Dikatakan punca kejadian adalah akibat kes berbalas tembakan antara pengawal peribadi beliau dengan Tentera Merah Jepun yang dikatakan sebagai rampasan pesawat dan bermotifkan pembunuhan.

Legasi
Sebuah sekolah menengah di Pontian, Johor telah dinamakan sempena nama beliau, iaitu Sekolah Menengah Kebangsaan Dato` Ali Hj Ahmad.

Penghargaan

 60px Pingat Peringatan Malaysia - Perak (PPM Perak)

 60px Dato’ Sri Paduka Mahkota Johor (SPMJ) - Dato' 
 60px Setia Mahkota Johor (SMJ)

Rujukan

Kategori:Kelahiran 1930
Kategori:Kematian 1977
Kategori:Orang dari Johor
Kategori:Anggota Pertubuhan Kebangsaan Melayu Bersatu
Kategori:Penerima Darjah Dato’ Sri Paduka Mahkota Johor
Kategori:Penerima Darjah Setia Mahkota Johor